Yolande Pienaar Romantic Suspense Writer: Gedagtes van 'n Spannings Romanse Skrywer / Musings of a Romantic Suspense Writer
Yolande Pienaar Romantic Suspense Writer
Gedagtes van 'n Spannings Romanse Skrywer / Musings of a Romantic Suspense Writer
HomeBoekeWie is Yolande Pienaar
Welkom	Wat gaan aan in die kop van 'n skrywer? Weet iemand werklik waar 'n storie vandaan kom en hoe dit aanmekaar gesit word. Hier deel ek my ervaringe en leerskool. Van die aanvanklike idee tot publikasie. Categories	Afrikaans
Gedagtes van 'n Skrywer
Recent CommentsYolande Pienaar on Wie is Yolande PienaarDessi La Vaughn on Wie is Yolande PienaarYolande Pienaar on NanoWriMo is Over – Long Live NanoYolande Pienaar on Wie is Yolande PienaarStephan Bosman on Wie is Yolande PienaarBlogroll
Touring in Namibia
Follow me on a tour through Namibia
Tips for touring in Africa while on a tight budget
Romantic Suspense Writer for Harlequin
An Excellent Source for Information on Writing
Lacey Devlin's Blog
A source for all writing workshops and information.
A fun place to learn how other authors do it
Agent with WorldServe Literary Group
Romance Writers of South Africa (ROSA)
Organization for Romance Writers of South Africa
Follow Romy’s Publishing Journey Skrywersonwikkeling
Vir Afrikaanse Lesers en Skrywers
Recent Posts	Donderdag Vloermoer
‘n Uittreksel uit Speelgoed
Wanneer Dinge Vir ‘n Vrou Begin Lol
Maanvrug deur Annelise
Afrikaanse Erotiese Fiksie–Kompetisie
Wen ‘n Kopie van Katelknaap vir Carlien–Week 1
Wen ‘n Kopie van Katelknaap vir Carlien
Vrees jy Sukses of Mislukking die Meeste?
Hartverskeurend en Hartverwarmend
Spanningsromanse of ’n Liefdesverhaal – Watter Een? Of Beide?
Displaying 6 - 10 of 20 entries.
Soos beloof verlede week: Hier die die eerste vraag wat jy kan antwoord om ‘n kopie van Katelknaap vir Carlien te wen:
Wat is die naam van die dorp waar Karen haar internet-kafee bedryf?
Onthou die antwoord is te vind in die boek Gogga op ‘n Harley. Hoe maak jy om in aanmerking te kom vir die trekking vir ‘n getekende eksemplaar van Katelknaap vir Carlien?
1. Laat jou antwoord en naam in die kommentaar blokkie hieronder. Dit sal nie onmiddellik gepubliseer word nie – eers volgende Maandag sodat almal ‘n regverdige kans staan om die boek te wen.
2. Volgende Maandag publiseer ek al die antwoorde asook die wenner van hierdie week se naam.
3. Jy het dan tot Vrydag van daardie week om vir my ‘n vonkpos te stuur met jou naam en adres asook aan wie ek die inskrywing voor in die boek moet rig. Die vonkpos adres is: yolande.pienaar@dkpinvestigations.com 4. Indien ‘n wenner nie reageer voor Vrydag 12h00 nie, sal ek ‘n volgende wenner trek wat dan ook 5 dae het om te reageer. 5. Die boek sal per geregistreerde pos gestuur word aan die wenner en ek sal ‘n sporingsnommer verskaf sodra die pakkie versend is. Slegs adresse in Suid-Afrika kom in aanmerking. Continue reading Wen ‘n Kopie van Katelknaap vir Carlien–Week 1 »
Filed under: Afrikaans
Tags: afrikaanse romanse, katelknaap vir Carlien
Posted on October 29, 2012 at 11:25 pm
Die volgende vier weke gee ek elke week ‘n getekende hardekopie weg van die boek Katelknaap vir Carlien. Al wat jy moet doen is om ‘n maklike vraag te beantwoord oor die inhoud van my ander boek Gogga op ‘n Harley. Ongelukkig kan ek slegs hierdie boeke aan persone met ‘n posadres in Suid-Afrika stuur.
Alhoewel beide Gogga op ‘n Harley en Katelknaap vir Carlien by Createspace in boekformaat beskikbaar is, is dit nie in Suid-Afrika op die rakke nie. Jy sal dus een van min wees wat ‘n gedrukte weergawe van die boek besit. Hoe dit gaan werk
Elke week vanaf Maandag 5 November 2012 gaan ek ‘n vraag op hierdie weblog plaas. Die vrae handel oor die inhoud van Gogga op ‘n Harley. Elke Saterdagmiddag 12h00 sal ek die korrekte antwoorde in ‘n hoed gooi, my oë toeknyp en ‘n wenner trek wie se naam ek die daaropvolgende Maandag op die blad sal aankondig. Ten einde regverdig te wees sal ek nie die antwoorde wat verskaf is, publiseer totdat die wenner van die vorige week aangekondig is nie. As jy ‘n wenner is, moet jy voor die daaropvolgende Vrydag met my kontak maak op yolande.pienaar@dkpinvestigations.com om jou prys op te eis en my van ‘n adres (in SA) voorsien waarheen ek die boek per geregistreerde pos kan stuur. Indien die boek as geskenk vir iemand anders bedoel is, moet jy dit ook in jou epos meld sodat ek die inskrywing korrek kan doen.
Waar kan jy Gogga op ‘n Harley en Katelknaap vir Carlien koop?
Beide boeke is beskikbaar op die internet in verskillende formate:
Continue reading Wen ‘n Kopie van Katelknaap vir Carlien »
Tags: afrikaanse romanse, gratis Afrikaanse boek, katelknaap vir Carlien
Posted on May 22, 2012 at 10:54 pm
Vanoggend het ek ‘n interessante weblog raakgeloop oor wat die mens die meeste vrees. Dit is nogal ’n netelige kwessie want niemand wil erken dat hulle bang is vir sukses nie. Almal vrees in ’n mate om ’n mislukking van ’n projek te maak, maar hoeveel van ons is eerlik genoeg om te erken ons is ook bang vir sukses.
Dit klink teenstrydig om te sê dat mens sukses vrees. Almal wil tog suksesvol wees in wat hulle aanpak, so hoe kan jy sê mense vrees sukses? Maklik. Neem byvoorbeeld die skryf van fiksie. Terwyl mens skryf streef jy daarna om die storie na die beste van jou vermoë oor te vertel en bid jy dat dit goed genoeg sal wees. Jy stuur jou storie in die wêreld in en dit het matige sukses. Jy gloei want mense hou daarvan. Al is dit ’n klein mate van sukses, voel dit asof jy op die wolke loop. (baie soos Ikarus in die weblog hieronder)
Wanneer jy weer gaan sit om die volgende storie te skryf, begin daardie sukses jou pootjie. Vertwyfeling trek aan jou gedagtes en maak dat jy soms verlam voor die rekenaar sit. Hoe gaan jy seker maak hierdie storie is weer goed genoeg. Jou lesers verwag nou ’n sekere standaard van jou. Het jy genoeg talent om die een keer sukses weer te herhaal? Die mens is ’n komplekse wese en emosies maak die verstaan van die wêreld om ons, nie makliker nie. Lees Marcy Kennedy se inskrywing en laat weet wat julle dink. Continue reading Vrees jy Sukses of Mislukking die Meeste? »
Filed under: Afrikaans, Gedagtes van 'n Skrywer
Tags: afrikaans, fiksie, mislukking, sukses
Posted on May 21, 2012 at 1:40 am
In Engels is daar ‘n spreekwoord wat sê: “A picture is worth a thousand words.” Dit is so waar van hierdie foto. Die beeld ontketen sterk emosies. Soveel hartseer oor die omstandighede waarin die persoon op die foto hom bevind en dan deernis vir die persoon se opsigtelike gehegdheid aan die hond. As iemand wie se aardse besittings in een vierkante meter ingepas kan word, soveel liefde aan ‘n dier kan gee, is dit soms moeilik om te verstaan waarom die res van die mensdom meer waarde aan die klatergoud van aardse besittings heg as aan die juwele van naasteliefde. Op ‘n koue Maandagoggend dwing hierdie foto my om die knop in my keel te sluk en my eie lewe weer onder die vergrootglas te plaas. Ons kla so maklik oor die onbenullighede van ons daaglikse bestaan dat ons dikwels vergeet om ons knië deur te kruip in dankbaarheid vir die voorregte wat ons geniet. As meer mense tot stilstand kom en werklik fokus op die liefde wat ons beveel is om aan mekaar te betoon, sal die koerante minder berigte bevat van moord, verkragting en aanranding. Mag almal ‘n geseënde dag beleef waarin die werklike waardes van die lewe belangriker is as die kunsmatige rykdom van geld. Continue reading Hartverskeurend en Hartverwarmend »
Filed under: Gedagtes van 'n Skrywer
Tags: deernis, klatergoud, ware rykdom
Posted on December 1, 2011 at 5:06 am
Anders gestel, verkies lesers ‘n verhaal wat net handel oor die ontwikkelende verhouding tussen die held en heldin of kan daar maar so ietsie meer by wees?
Gereelde lesers van Romanzas, Satyn, Jasmyn en soortgelyke reekse weet wat hulle kry sodra hulle die boek van die rak af neem. ‘n Kort liefdesverhaal waar die held en heldin op die einde, na vele emosionele storms, wel geluk vind in mekaar se arms. Dit is die kenmerke van die reekse en dit werk – soos bewys deur die gewildheid van die tipe liefdesromanses. Die hele fokus van die verhaal gaan oor die emosionele groei van die heldin, wat dikwels afspeel in ‘n fiktiewe milieu ver verwyderd van die alledaagse bestaan van meeste lesers.
Wanneer lesers ‘n dikker boek van die rak afhaal, verwag hulle ‘n verhaal (roman) wat meer gegrond is in die werklikheid. Aktuele sake word dikwels ook in die boeke aangespreek en die agtergrond waarteen die verhaal afspeel, reflekteer die alledaagse bestaan van die meeste mens in Suid – Afrika. Hierdie is nie noodwendig ‘n ontsnapping van die werklikheid nie, maar meer ‘n ontdekkingstog oor hoe die hoofkarakters groei en funksioneer in dit wat ons as lesers elke dag ervaar. Die ontwikkelende liefdes-tema is dikwels dan ook nie die hooftema van die boek nie.
Wat gebeur dus wanneer hierdie grense tussen die twee “genre’s” verdof en ’n verhaal nie volmaak pas in een van die twee kassies nie? Die verhaal is kort en fokus op die ontwikkelende verhouding tussen twee mense, maar daar is nog ’n storie – miskien ’n speurverhaal of misterie – wat ook die storie aandryf.
Eerstens gaan die skrywer sukkel om ’n uitgewer te oortuig dat hierdie boek bemarkbaar sal wees en tweedens is daar werklik nog te min van hierdie korter verhale op die mark om enigsins gesaghebbend vas te stel hoe die publiek sodanige publikasies sal ontvang. Dit blyk dus dat tot meer van hierdie tipe verhale gepubliseer is, dat skrywers hulle sal moet beperk tot een van die twee kategorië om publikasie van die verhaal te verseker.
Wat dink julle? Is daar ’n toekoms vir verhale wat genre grense ignoreer? Sal julle sulke boeke koop?
Continue reading Spanningsromanse of ’n Liefdesverhaal – Watter Een? Of Beide? »
Tags: genre grense, Liefdesverhaal, Spanningsromanse
Yolande Pienaar Romantic Suspense Writer is powered by the Purple Pastels Theme Top